Appeludvalget i Badminton Danmark har afvist klage fra Vendsyssel Elite Badminton i den såkaldte Eric Pang-sag.

Vendsyssel Elite Badminton (VEB) modtog søndag en afgørelse fra appeludvalget i Badminton Danmark. Appeludvalget afviser VEB's klage i den såkaldte Eric Pang-sag, som handler om, hvorvidt hollænderen må spille som dansker i turneringskampe for VEB. Afgørelsen kommer efter 26 dages sagsbehandling, og afgørelsen betyder, at VEB fortsat får fratrukket point for opgøret mod Højbjerg, hvor de stillede med Eric Pang ogtre andre udlændinge i den tro, at Eric Pang havde fået status som dansker. Senere nægtede VEB at spille omkampen mod Højbjerg, og tabte den dermed med 0-6. VEB opgiver dog ikke sagen, som man nu vil anke til Danmarks Idræts Forbunds Appeludvalg.